
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 34






        din 23 februarie 2012

privind modificarea Hotărârii Consiliului Local nr. 101/27.05.2008

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de modificare a Hotărârii Consiliului local nr. 101/27.05.2008 ;

Având în vedere că prin Hotărârea Consiliului Local nr. 101/27.05.2008 s-a aprobat lotizarea şi atribuirea în folosinţă gratuită, pe durata existenţei construcţiilor, în baza Legii nr. 15/2003, a lotului de teren situat în str. Clujului f. nr., de sub nr. top. 2934/2/2/3, în suprafaţă de 226 mp., domnului Buzogan Geza cu domiciliul în Sighişoara, str. Ştefan cel Mare, nr. 35A, care a edificat locuinţa în baza autorizaţiei de construire nr. 407 din 09.12.2008;

Având în vedere faptul, că în baza Sentinţei civile nr. 375/17.03.2009, pronunţată de Judecătoria Sighişoara, în dosarul nr. 2125/308/2008, rămasă definitivă şi irevocabilă prin neapelare, s-au efectuat operaţiunile cadastrale pentru rectificarea suprafeţei imobilului situat în str. Clujului f. nr. şi dezlipirea acestuia în patru loturi (inclusiv lotul atribuit în folosinţă gratuită, pe durata existenţei construcţiilor, în baza Legii nr. 15/2003 menţionat mai sus), în modalitatea în care acestea au fost propuse prin documentaţia cadastrală aprobată şi însuşită de Consiliul Local Sighişoara prin Hotărârea Consiliului Local nr. 99/27.05.2008; 


Având în vedere că în urma realizării operaţiunilor cadastrale pentru rectificarea suprafeţei imobilului situat în str. Clujului f. nr. şi dezlipirea acestuia în patru loturi, datele de identificare în cartea funciară ale lotului de teren atribuit în folosinţă gratuită, pe durata existenţei construcţiilor prin Hotărârea Consiliului Local nr. 101/27.05.2008 s-au modificat, sens în care se impune modificarea acestei hotărâri;

Având în vedere cererea înregistrată la Municipiul Sighişoara nr. 475/10.01.2012, a petentului Buzogan Geza, cu domiciliul în Sighişoara, str. Ştefan cel Mare, nr. 35A, prin care, solicită modicarea Hotărârii Consiliului Local nr. 101/27.05.2008, în sensul menţionării noilor date de identificare în cartea funciară ale lotului de teren atribuit în folosinţă gratuită, ulterior urmând să procedeze la înscrierea în cartea funciară a dreptului de folosinţă gratuită, pe durata existenţei construcţiilor asupra terenului, precum şi a construcţiei edificată pe acesta; 

Având în vedere prevederile Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare, precum şi a Normelor metodologice de aplicare acesteia, aprobate prin Hotărârea Guvernului României nr. 896/2003;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune modificarea Hotărârii Consiliului Local nr.101/27.05.2008, în sensul menţionării noilor date de identificare în cartea funciară ale lotului de teren atribuit în folosinţă gratuită pe durata existenţei construcţiilor, îndeplinindu-se prevederile legale; 

Având în vedere avizele favorabile ale tuturor comisiilor pe domenii de specialitate;

            În baza art. 36 alin. (2) lit. “c” şi (9), art. 45 (3) şi art. 115 (1) lit. “b” din Legea nr. 215/2001 Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se modifică art. 1 din Hotărârea Consiliului Local nr. 101/27.05.2008, în sensul că terenul lotizat pentru atribuirea în folosinţă gratuită, pe durata existenţei construcţiilor, situat în Municipiul Sighişoara, str. Clujului f. nr., în suprafaţă de 226 mp., este înscris în C.F. nr. 51896, sub nr. cad. 51896.

Art.2. Se modifică art. 2 din Hotărârea Consiliului Local nr. 101/27.05.2008, în sensul că lotul de teren primit de Buzogan Geza, cu domicilul în Municipiul Sighişoara, str. Ştefan cel Mare, nr. 35A, în suprafaţă de 226 mp., situat în Municipiul Sighişoara, str. Clujului f. nr., este înscris în C.F. nr. 51896, sub nr. cad. 51896.

Art.3. Primarul municipiului şi Direcţia Administrarea Patrimoniului se încredinţează cu ducerea la îndeplinire a prezentei.  

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef ;

10 ex.BC/FM

